Hun hadde musikkvitenskap, folkeminnevitenskap og nordisk i fagkretsen og var dr.philos. fra 1988 på en avhandling om Henrik Wergelands kosmologiske dikt «Skabelsen, Mennesket og Messias» i begge utforminger. I 1990 ble hun utnevnt til statsstipendiat. Fra 1972 var hun tilknyttet Universitetet i Oslo ved Institutt for nordistikk og litteraturvitenskap som timelærer, vitenskapelig assistent, universitetsstipendiat og universitetslektor. I årene 1998–2003 var hun professor II.